**Indokolás**

**Sorkifalud Község Önkormányzata Képviselő-testületének**

**…./2020. (XII. …..) önkormányzati rendelete**

**a helyi adókról szóló**

**13/2015. (IX. 8.) önkormányzati rendelet módosításáról**

A helyi önkormányzat adóztatási tevékenységét a helyi adókról szóló 1990. évi C. törvény (továbbiakban: Hatv.) alapján és keretei között megalkotott helyi rendelet alapján végezheti. Az adózás eljárási kérdéseit az adózás rendjéről szóló törvény (továbbiakban: Art.) szabályozza. A Képviselő-testület a fenti jogszabályhelyek figyelembevételével megalkotta a helyi adókról szóló 13/2015. (IX. 8.) önkormányzati rendeletét. Az egyes adótörvények módosításáról szóló 2020. évi CXVIII. törvény 100.§ 2. pontja hatályon kívül helyezte a helyi adóról szóló 1990. évi C. törvény 35. § (1) bekezdésében az „állandó vagy ideiglenes jelleggel” szövegrészt. A jogszabályhely 2021. január 1. napjától a következő szöveggel lesz hatályban: „Adóköteles az önkormányzat illetékességi területén végzett vállalkozási tevékenység (a továbbiakban: iparűzési tevékenység)”.  Ezzel az ideiglenes jelleggel végzett vállalkozási tevékenység nem lesz adóköteles, az erre vonatkozó szabályozást a helyi rendeletből 2021. január 1-jei hatállyal hatályon kívül kell helyezni.

Erre tekintettel a hivatkozott önkormányzati rendelet 2.§-a módosításra kerül 2021. január 1-jei hatállyal, míg a 3.§-a hatályát veszti ugyanezen időponttal. A fentiek alapján elkészítettük az önkormányzati rendelet módosítását, mely jelen előterjesztés mellékletét képezi.

**Sorkifalud**, 2020. december 7.

|  |  |
| --- | --- |
|  **Erős Zoltán**polgármester sk. | **Dr. Varga Krisztina**jegyző sk. |